ŠTATÚT RADY ŠKOLY
pri Materskej škole  Ostratice, Ostratice 188, 956 34


V súlade so zákonom NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade                             s ustanovením § 9 ods.1 vyhlášky Ministerstva školstva SR č.291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení vyhlášky č. 230/2009 Z. z.  sa vydáva tento Štatút Rady školy pri  Materskej škole Ostratice (ďalej len ,,štatút rady školy“).

Čl. 1
Základné ustanovenie

1. Rada školy  sa zriaďuje pri Materskej škole Ostratice, Ostratice 188, 956 34.
2. Sídlo Rady školy pri Materskej škole Ostratice   je zhodné so sídlom materskej školy.

Čl. 2
Pôsobnosť a poslanie rady školy

1. Rada školy pri Materskej škole Ostratice (ďalej len ,,rada školy“) je zriadená podľa § 24 zákona NR SR č.596/2003 Z. z. o štátnej správe v školstve a školskej samospráve a o zmene            a doplnení niektorých zákonov, vyhlášky Ministerstva školstva Slovenskej republiky č.291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení vyhlášky           č. 230/2009 Z. z. s pôsobnosťou v rámci školy,  pri ktorej je zriadená.
2. Rada školy  je iniciatívnym a poradným samosprávnym orgánom, ktorý vyjadruje                          a presadzuje verejné záujmy a záujmy detí, rodičov, pedagogických zamestnancov                            a ostatných zamestnancov školy  v  oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy  z pohľadu školskej problematiky.



Čl. 3
Činnosť rady školy
1.Rada školy sa vyjadruje ku všetkým závažným skutočnostiam, ktoré sa vzťahujú k práci školy.
2. Rada školy: 
a)  Uskutočňuje výberové konanie  na obsadenie miesta riaditeľa školy podľa § 4 ,
b) navrhuje na základe výberového konania kandidáta na vymenovanie riaditeľa školy, predkladá návrh na odvolanie riaditeľa školy alebo sa vyjadruje k návrhu na odvolanie riaditeľa školy podľa § 3 ods. 7  písm. b) až e)  a ods. 8 písm. b) a d) zákona 596/2003 Z. z., návrh na odvolanie riaditeľa predkladá vždy s odôvodnením,
c) vyjadruje sa ku koncepčným zámerom rozvoja školy, k návrhu na zrušenie školy a ku skutočnostiam uvedeným v  § 5 ods. 7 zákona 596 /2003 Z. z. najmä
-  k návrhom na počty prijímaných detí a návrhom na počty tried,
- k návrhu školského vzdelávacieho programu a výchovného programu,
- k návrhu rozpočtu, 
- k návrhu na vykonávanie podnikateľskej činnosti školy alebo školského zariadenia,
- k správe o výchovno–vzdelávacej činnosti, jej výsledkoch a podmienkach podľa § 14 ods. 5 písm. d),
- k správe o výsledkoch hospodárenia školy alebo školského zariadenia,
- ku koncepčnému zámeru rozvoja školy alebo školského zariadenia rozpracovanému najmenej na dva roky a jej každoročnému vyhodnoteniu,
- k informácii o pedagogicko-organizačnom a materiálno–technickom zabezpečení výchovno-vzdelávacieho procesu.
3. Rada školy  je výberovou komisiou na výberové konanie na obsadenie funkcie riaditeľa.
Vo výberovom konaní na obsadenie miesta riaditeľa školy 
a) posúdi predložené podklady jednotlivých uchádzačov a tajným hlasovaním určí  víťaza výberového konania, na platné uznesenie vo veci vymenovania alebo odvolania riaditeľa školy je potrebný nadpolovičný počet hlasov všetkých jej členov, 
b) zoznam kandidátov a návrh na vymenovanie riaditeľa školy, na základe výberového konania, podpísaný predsedom rady školy, podáva rada školy najneskôr do  dvoch mesiacov od jeho vyhlásenia.


Čl. 4
Zloženie rady školy

1. Rada školy  má s ohľadom na počet tried a detí  Materskej školy Ostratice 5 členov.
2. Členmi rady školy  sú:
- jeden zvolení zástupcovia rodičov, ktorí nie sú zamestnancami školy,
- dvaja zvolený zástupca pedagogických zamestnancov a nepedagogických zamestnancov, 
- dvaj delegovaný zástupcovia zriaďovateľa.
Na čele rady školy je predseda, ktorého zvolí rada školy zo svojich členov nadpolovičnou väčšinou členov rady školy.
3. Členom rady školy nemôže byť riaditeľ školy, zástupca riaditeľa školy, riaditeľ školského zariadenia ani zástupca riaditeľa školského zariadenia.

Čl. 5
Spôsob voľby členov rady školy a dopĺňanie členov rady školy

1. Voľby členov rady školy z pedagogických zamestnancov, nepedagogických zamestnancov,      rodičov detí materskej školy alebo školského zariadenia  zabezpečí riaditeľ školy alebo riaditeľ školského zariadenia najneskôr 30 dní pred termínom určeným na ustanovenie obecnej školskej rady alebo územnej školskej rady alebo najneskôr v termíne skončenia funkčného obdobia rady školy. Zároveň deleguje svojho zástupcu do rady školy zriaďovateľ.
2. Voľba zástupcov rodičov do rady školy  sa uskutočňuje tajným hlasovaním rodičov a zákonných zástupcov detí navštevujúcich materskú školu na plenárnom rodičovskom zasadnutí.  V prípade viacerých detí jednej rodiny navštevujúcich Materskú školu Ostratice, hlasuje po vzájomnej dohode iba jeden zákonný zástupca jedným hlasom, neuplatňuje nárok na hlasovanie za každé dieťa. 
3. Voľba zástupcov pedagogických zamestnancov do rady školy  sa uskutočňuje tajným hlasovaním pedagogických zamestnancov školy.
4. Voľba zástupcov nepedagogických zamestnancov do rady školy sa uskutočňuje tajným hlasovaním nepedagogických zamestnancov školy.
5. Členovia rady školy  sú volení na štvorročné funkčné obdobie. Členom rady môže byť iba fyzická osoba, ktorá je spôsobilá na právne úkony a je bezúhonná.
6. Spôsob voľby členov rady školy je v súlade s § 1 vyhlášky Ministerstva školstva SR č.291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení vyhlášky č. 230/2009 Z. z..
6. Členstvo v rade školy zaniká:
a) uplynutím funkčného obdobia orgánu školskej samosprávy,
b) vzdaním sa členstva,
c)  ak člen rady školy vyhrá výberové konanie na miesto riaditeľa školy alebo jeho     zástupcu,
d)  ak zástupca pedagogických alebo nepedagogických zamestnancov prestane byť zamestnancom školy,
e)  ak dieťa zvoleného zástupcu rodičov prestane navštevovať materskú školu,
		f)   odvolaním zvoleného člena podľa  § 25 ods. 5 a 6 zákona 596/2003 Z. z., 
		g)  odvolaním delegovaného člena, ktorý je zástupcom  obecného zastupiteľstva, samosprávneho kraja, okresného úradu,  ktorí boli do rady školy delegovaní,
		h)      obmedzením alebo pozbavením člena spôsobilosti na právne úkony, 
i)   smrťou člena alebo jeho vyhlásením za mŕtveho.
7. Doplnenie členov do rady školy. 	                   							Ak v priebehu funkčného obdobia nastane situácia, že je potrebné doplniť člena do rady 	školy, rada školy navrhne spôsob voľby nového člena rady školy nasledovne:
a)doplnenie zástupcu rodičov:
[bookmark: _Hlk150521418]- doplní sa nasledujúci rodič zvolený pri ostatnom hlasovaní za členov do rady školy, v prípade, ak takýto nie je, tak sa postupuje podľa ods. 6 vyhlášky č.291/2004 Z. z.,
b)doplnenie zástupcu za pedagogických zamestnancov – v prípade, ak bude v danom čase viac tried a s tým spojený vyšší počet pedagogických zamestnancov, nastane nová voľba člena z pedagogických zamestnancov, ktorú zabezpečí neodkladne riaditeľ MŠ podľa ods. 5 vyhlášky č. 29/2004 Z. z. , 
- v prípade kandidatúry člena rady školy (zvoleného z pedagogických zamestnancov) do výberového konania na voľbu na riaditeľa školy, je činnosť tohto člena rady školy pozastavená do ukončenia výberového konania, v prípade úspešnej kandidatúry nastane bezodkladne nový návrh a voľba z pedagogických zamestnancov,
c) doplnenie zástupcu za nepedagogických zamestnancov - doplní sa nasledujúci kandidát zvolený pri ostatnom hlasovaní za členov do rady školy, v prípade, ak takýto nie je, tak sa postupuje podľa ods. 6 vyhlášky č.291/2004 Z. z.,
d) doplnenie zástupcu zriaďovateľa – požiada zriaďovateľ o delegovanie nového zástupcu. 
Čl. 6
Pravidlá rokovania rady školy

1. Rada školy na svojom prvom zasadnutí volí zo svojich členov predsedu rady školy          podpredsedu rady školy.
2. Predsedu a podpredsedu rady školy  volia členovia rady školy nadpolovičnou väčšinou hlasov prítomných členov rady školy.
3. Predsedu rady školy rada školy odvolá, ak:
a) bol právoplatne odsúdený za úmyselný trestný čin,
b) o to sám požiada.
4. Predsedu rady školy  môže rada školy odvolať, ak:
a) nie je schopný podľa lekárskeho posudku zo zdravotných dôvodov vykonávať túto funkciu dlhšie ako šesť mesiacov,
b) koná v rozpore s ustanoveniami zákona  596/2003 Z. z. alebo štatútom rady školy.
5. Rada školy je uznášania schopná, ak je na jej zasadnutí prítomná nadpolovičná väčšina jej členov.
6. Na platné uznesenie rady školy (okrem Čl. 3, ods. 3) je potrebný nadpolovičný počet hlasov prítomných členov.
7. Rada školy sa schádza podľa potreby, najmenej však štyrikrát ročne.
8. Nová rada školy  musí byť zvolená najneskôr do desiatich dní pred skončením funkčného obdobia rady školy.
9. Zasadnutie orgánu školskej samosprávy je verejné, ak orgán školskej samosprávy dvojtretinovou väčšinou hlasov všetkých členov nerozhodne inak.
10. Rada školy prizýva na výberové konanie na obsadenie miesta riaditeľa a zástupcu okresného úradu a zástupcu štátnej školskej inšpekcie. Prizvaní zástupcovia majú hlas riadny.
11. Zmeny v štatúte rady školy je možné vykonať formou dodatku na zasadnutí rady školy, na odsúhlasenie ktorého je potrebný dvojtretinový počet hlasov všetkých členov rady školy. 
Čl. 7
Práva a povinnosti člena rady školy
1. Člen má právo:
a) voliť a byť volený ,
b) navrhovať kandidátov na funkciu predsedu rady školy,
c) byť informovaný o všetkých skutočnostiach, ktoré sú predmetom rokovania rady školy             a slobodne sa k nim vyjadrovať,
d) hlasovať ku všetkým uzneseniam rady školy,
e) predkladať na rokovanie rady školy vlastné námety prípadne materiály,
f) odstúpiť z vlastnej vôle a bez nátlaku z členstva v rade školy.
2. Člen rady školy  je povinný sa zúčastňovať sa na zasadnutiach rady školy. Neúčasť na troch po sebe nasledujúcich zasadnutiach, bez adekvátneho písomného lekárskeho ospravedlnenia sa hodnotí ako nezáujem o výkon funkcie a neplnenie povinností člena rady školy podľa tohto štatútu.
3. Ak člen rady školy stratí dôveru alebo nekoná v súlade so záujmami skupiny, ktorá ho zvolila do rady školy, písomne oznámi riaditeľovi školy stratu dôvery tomuto členovi a vyzve ho na jeho výmenu. Riaditeľ potom koná až na pokyn zriaďovateľa.
4. Člen rady školy  je povinný zabezpečiť ochranu osobných údajov chránených všeobecne záväznými právnymi predpismi.
	5. Ak člen rady školy nie je schopný vykonávať činnosť v rade školy zo zdravotných dôvodov, alebo z dôvodu dlhodobej PN v trvaní viac ako šesť mesiacov, môže splnomocniť písomným súhlasom iného člena rady školy, k činnosti uvedenom na overenom splnomocnení. 

Čl. 8
Povinnosti predsedu rady školy
1. Predseda rady školy  je štatutárnym orgánom, ktorý riadi činnosť rady školy a koná v jej mene. Rozhoduje o všetkých záležitostiach rady školy, ak nie sú zákonom, štatútom vyhradené do pôsobnosti iných orgánov.
2.  Za predsedu rady školy  môže byť zvolená fyzická osoba, ktorá je spôsobilá na právne úkony a je bezúhonná.
3. Členom rady školy nemôže byť riaditeľ školy, zástupca riaditeľa školy, riaditeľ školského zariadenia ani zástupca riaditeľa školského zariadenia.
4. Predseda rady školy  predloží na najbližšom zasadaní návrh štatútu rady školy             na schválenie. Predseda rady školy  zvoláva, pripravuje a riadi schôdze rady školy.
5. Predseda rady školy zvolá radu školy  najneskôr do 15 dní, ak o to požiada tretina členov rady školy, riaditeľ školy,  alebo zriaďovateľ školy . Ak tak neurobí, radu školy zvolá    a predsedá jej podpredseda rady školy.
6. Uznesenie rady školy  alebo štatút, môže obmedziť právo predsedu rady školy konať v jej mene; toto obmedzenie však nie je účinné voči tretím osobám, ak tieto osoby o tejto skutočnosti nevedeli, alebo nemohli vedieť.
7. Predseda rady školy  vypracuje výročnú správu v termíne určenom radou školy, najneskôr do 31. marca.
8. Výročná správa obsahuje:
-  prehľad činností vykonávaných v kalendárnom roku s uvedením vzťahu k účelu založenia rady školy,
-  ročnú účtovnú závierku a zhodnotenie základných údajov v nej obsiahnutých,
- prehľad o peňažných príjmoch a výdavkoch,
- zmeny a nové zloženie rady  školy, ku ktorým došlo v priebehu roka,
- ďalšie údaje určené radou školy.

Čl. 9
Vzťahy rady školy k orgánom miestnej štátnej správy

1.  Predseda rady školy informuje riaditeľa školy  o pláne zasadnutí na príslušný kalendárny rok.
2. Riaditeľ školy v súlade s plánom zasadaní predkladá rade školy  príslušné materiály a to spravidla v písomnej forme a v požadovanom množstve.
3. Návrh na vymenovanie riaditeľa podáva rada školy zriaďovateľovi školy na základe výberového konania najneskôr do dvoch mesiacov od jeho vyhlásenia. 
4. Návrh na odvolanie riaditeľa školy podáva rada školy zriaďovateľovi vždy s odôvodnením podľa § 3 ods. 9 v stanovenom termíne do 15 dní od doručenia žiadosti na vyjadrenie. 




Záverečné ustanovenia
Čl. 10
Finančné zabezpečenie  rady školy a miesto pôsobenia
1. Rada školy  zabezpečuje svoju činnosť v súlade s § 10 Vyhlášky Ministerstva školstva SR č.291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení.
Finančnú úhradu nákladov na ustanovenie a činnosť rady školy ustanovenej v škole alebo v školskom zariadení, ktoré nie sú právnickou osobou, zabezpečuje zriaďovateľ školy alebo školského zariadenia.
2. Rada školy je zriadená pri MŠ Ostratice, kde má svoje sídlo (viď článok 1 bod 2). V prípade potreby, alebo rôznych neočakávaných situácií, môže rada školy zasadať aj na inom vopred dohodnutom mieste, ktoré môže navrhnúť ktorýkoľvek člen rady školy a musí byť vopred schválený všetkými členmi rady školy. Predseda rady školy v dostatočnom predstihu oboznámi zriaďovateľovi miesto a čas zasadania rady školy a požiada o súhlas v prípade zasadania rady školy v niektorej inej budove patriacej Obecnému úradu Ostratice.


Tento štatút rady školy bol prerokovaný a schválený na zasadaní rady školy 30.10.2023                       a podpisom od tohto dňa nadobúda svoju  účinnosť.




Ostratice, 30. 10. 2023



                                                                                                 .................................................
                                                                                                    Mgr. Magdaléna Máliková
                                                                                                      predseda Rady školy

